section_heading: Sustav natjecanja
paragraph_text: Na početku prvenstva, 12 momčadi Prve HNL bile su rspoređene u dvije skupine po šest, s tim da Dinamo i Hajduk nisu bili u istoj skupini. Nakon razigravanja po skupinama po jednostrukom bod sustavu, tri prvoplasirane momčadi iz obje skupine formirale su novu završnu skupinu. Od 2006., nakon razigravanja u završnoj skupini po jednostrukom bod sustavu, četiri prvoplasirane momčadi kvalificirale su se u polufinale, s tim da je prvoplasirana momčad igrala protiv četvrtoplasirane, a drugoplasirana protiv trećeplasirane. Pobjednici polufinala su se sastajali u finalu, a poraženi u utakmici za treće mjesto. Na kraju prvenstva dodjeljivane su nagrade za fair-play, najboljeg strijelca, najboljeg vratara i najboljeg igrača prvenstva.